– Гэта ўзнагарода не толькі мая, – прызнаецца Аксана, – але і ўсяго калектыву ясляў-сада, дзяцей і іх бацькоў, а таксама кіраўніцтва і работнікаў Ельскага раённага аддзела па надзвычайных сітуацыях, якія дапамагалі нам у рабоце па прафілактыцы бяспекі жыццядзейнасці. Больш глыбока ў гэтым накірунку мы працуем амаль два гады. А пачалося ўсё з рэспубліканскага семінара, які праходзіў у горадзе Магілёве ў 2015 годзе. Мы пераканаліся, што і ў нашым дзіцячым садку ёсць нядрэнная база, што дзеці назапасілі шмат ведаў па гэтай тэме. І работа закіпела…